Joroisista (12.3.1870)
– Joroisista. Talven ilmat ja tavat alkoivat Heikin päivältä. Kovat pakkaset, vähän lumisadetta ja pyry-ilmat ovat vuorotelleet; siitä asti on ollut jäilläkin kova ja luotettava keli. Malmin vetäjäin Huutokosken ruukille sanotaan kuormaa panevan 70–120 leiviskää. Ennen sanottiin runsaaksi Viipurin lääniläisten 60 leiviskäistä kuormaa, vaan nyt sitä ei lueta miksikään. – Kuopion markkinoilta haettu ”hevoisten polttotauti” raivoaa pitäjässämme parhaillaan. Usiammalta on ainoa hevoinen kuollut, joka oli paras perheen turva ja harvat jäänevät potematta. Kansakoulun laittaminen on varmasti suostuttu, josta ehken köyhäkin sattuisi saamaan jonkun opetuksen. Lainakirjaston asettivat ja kokosivat huolelliset pappimme, josta oli hyvä apu luku-halun herättämiseen ja lukutaidon parantumiseen; siitä saivat köyhätkin lapset lukea semmoisia kirjoja, jotka muutoin olisivat ehkä monelta jääneet näkemättä. Laina-kirjastoillakin on vastuksensa: jos ei lukia taida oikein hoitaa kirjaa niin kuluu toiset paikat rikki ennen aikojaan. Ei liene kaikilla sen vertaa lautaa (hyllyä) seinällä, että ei särkeytymällä ja ikkunoilla likoamalla kirja hajoaisi eli savustuisi. Muutamilla lukioilla viipyy kirjat kauvan, unhotettuna huolimattomasti, vieläpä sattuu hukkautumaankin. Pitäjämme 8 vuotta ollut lainakirjasto alkaa hävitä, kuin kirjat kuluvat eikä vielä varoja tiedetä sen parantamiseen.

G[ustaf]. F[redrik]. B[rask].

Lähde: Tapio 12.3.1870.

Asiatekstit
Gustaf Fredrik Brask
Tapio
1870